burgasdotpro/wikipedia huggingface dataset:
Typológia (teológia)

Typológia je v kresťanskej teológií učenie o súlade Starého a Nového zákona ("Concordia veteris et novi testamenti"). Podľa toho sú udalosti v Starom zákone prorockými poukazmi na Nový zákon. Preto sa vo výtvarnom umení s obľubou znázorňovali oproti sebe 12 proroci a 12 apoštolovia, Eliáš na ohnivom voze oproti Nanebovstúpeniu Krista.
Document management system

Systém pre správu dokumentov (DMS) je počítačový systém (alebo súbor počítačových programov), používaný pre sledovanie a ukladanie elektronických dokumentov alebo obrázkov z papierových dokumentov. Výraz DMS sa niekedy prekrýva s pojmami Content Management Systems.Často je vnímaný ako súčasť systémov Enterprise Content Management (ECM) vzťahujúcich sa k Digital Asset Management, ktoré poskytujú zobrazovanie dokumentov a prácu s tokom dát.
Prehľad.
V najširšom zmysle slova môže byť systém pre správu dokumentov chápaný od škatule od topánok celú cestu až do Enterprise Content Management System. Existuje viacero spoločných problémov, ktoré sa podieľajú na správe dokumentov, či je systém neformálny, ad-hoc, založený na papierovej metóde pre jednu osobu, alebo či ide o formálne štruktúrovaný počítačový systém pre mnoho ľudí na rôznych úradoch. Väčšina metód pre správu dokumentov sa venuje riešeniu v týchto oblastiach:
Komponenty.
Dokument management systém poskytuje bežne ukladanie, verzovanie, metadáta, bezpečnosť, rovnako ako indexovanie a vyhľadávanie možností. Tu je popis týchto komponentov:
Zoznam hermetikov

Toto je zoznam významných osobností, súčasných, historických alebo legendárnych, ktoré sa spájajú s niektorou s nižšie uvedených činností alebo tradícií:
Niektoré z týchto osobností sú spájané s nepravdepodobnými príbehmi, preto zaradenie reálnych osobností závisí na prijatých historických faktoch. Toto obmedzenie obyčajne neplatí pre legendárne postavy.
Slávni hermetici.
Niektorí legendárni a skutoční hermetici, ľudia ktorí sú za nich pokladaní, alebo ktorí sa k hermetizmu hlásia či hlásili:
Malý princ (kniha)

Malý princ () je najznámejšie dielo francúzskeho spisovateľa a pilota Antoineho de Saint-Exupéryho. Je to najslávnejší rozprávkový príbeh modernej literatúry. V knihe je mnoho metafor a prirovnaní. Je možné tu nájsť myšlienky, ktoré autor konkrétne vyjadril v Zemi ľudí. Kniha rozpráva príbeh pilota, samotného autora, ktorý stroskotá na Sahare a tam sa stretáva s Malým princom, ktorý prišiel z ďalekej planétky.
Kniha obsahuje aj kresby autora, ktoré sú reprodukované vo väčšine vydaní. Kniha bola preložená do viac ako 180 jazykov a dialektov. Predalo sa celosvetovo viac ako 80 miliónov kópií. Patrí medzi 50 najpredávanejších kníh. Malý princ bol spracovaný v niekoľkých adaptáciách vo filmovom muzikáli od Lernera Loeweho, dve opery a jeden animovaný seriál. Malý princ je často knihou pre začiatočníkov pri štúdiu francúzskeho jazyka.
Lina Stančiūtėová

Lina Stančiūtėová (, * 7. február 1986, Vilnius, Litva) je súčasná litovská profesionálna tenistka.
George Grosz

George Grosz (* 26. júl 1893 – † 6. júl 1959) bol nemecký umelec, známy hlavne svojimi karikatúry berlínskeho života z 20. roky 20. storočia. V roku 1932 emigroval do Spojených štátov.
Anna Alexandrovna Lapuščenkovová

Anna Alexandrovna Lapuščenkovová, (* 24. október 1986, Rusko) je súčasná ruská profesionálna tenistka.
Miriam Makebová

Miriam Makeba (* 4. marec 1932, Prospect Township, Juhoafrická republika – † 10. november 2008, Castel Volturno, Taliansko) bola juhoafrická speváčka známa tiež ako "Mama Afrika".
Medzinárodnú popularitu si získala roku 1959 počas turné juhoafrickej skupiny Manhattan Brothers v USA. Roku 1965 bola prvá speváčka čiernej pleti, ktorá získala Grammy (spolu s Harrym Belafontom).
Reverenda

Reverenda (iné názvy: klerika, sutana) je dlhý odev siahajúci od krku až po členky určený pre bohoslovcov, kňazov a biskupov katolíckej cirkvi.
Druhy.
Reverendy sú farebne a strihovo odlíšené podľa hodnosti. V rímskokatolíckej cirkvi:
Suchý (vrch v Malej Fatre)

Suchý () je vrch v južnej časti Krivánskej Malej Fatry. Leží približne severne od Vrútok. Lokalitou prechádza Medzinárodná diaľková turistická trasa E3.
Poloha.
Nachádza sa v strednej časti pohoria, v juhozápadnej časti geomorfologického podcelku Krivánska Fatra a jej časti Krivánske Veterné hole. Vrch leží v Žilinskom kraji, na hranici okresov Žilina a Martin, v katastrálnom území obcí Krasňany, Nezbudská Lúčka a Sučany. Najbližšími vrcholmi sú na východe Biele skaly (), na juhu Kľačianska Magura () a západným smerom ležiaca Kopa ().
Opis.
Vrch v južnej časti hlavného hrebeňa Krivánskej Fatry je posledným zo skalnato-hôľnatých končiarov tejto časti Malej Fatry. Hlavný hrebeň zo severného smeru vedie z Malého Kriváňa () cez Stratenec () a od Suchého pokračuje západným smerom okolo Chaty pod Suchým a Starhradu do údolia Váhu pri Nezbudskej Lúčke. Západné svahy odvodňuje Hoskora, severné prítoky potoka Kúr a južné Biely potok. Celá oblasť je súčasťou Národného parku Malá Fatra, vrchol a úbočia klesajúce na sever a západ sú navyše chránené v rámci NPR Suchý.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu 
Výhľady.
Čiastočný porast nízkej kosodreviny vo vrcholovej časti umožňuje kruhový výhľad na široké okolie. Severovýchodný horizont zatieňujú vrcholy hlavného hrebeňa Krivánskej Fatry, juhozápadnému dominujú vrcholy Martinských holí a dobre viditeľné sú aj Žilinská a Turčianska kotlina. Pri vhodných podmienkach je pozorovateľný Veľký Choč, časť Nízkych Tatier, Veľkej Fatry i Vtáčnika, Súľovské vrchy, Javorníky, časť Kysuckých a Moravsko-sliezskych Beskýd (Kněhyně, Smrk a Lysá hora).
Oravské Beskydy

Oravské Beskydy sú flyšové pohorie na Orave pri hraniciach s Poľskom. Je geomorfologickým celkom Stredných Beskýd. Sú tretím (resp. piatym) najvyšším pohorím Slovenska a druhým najvyšším pohorím Poľska.
Poloha.
Pohorie sa rozprestiera v severnej časti Oravy a vo východnom okraji Kysúc, na území okresov Námestovo a Čadca. Severný okraj pohoria (a tiež hranica s pohorím Beskid Żywiecki) vedie štátnou hranicou od sedla Príslop () po sedlo Pod Palkošom. Tu sa hranica pohoria stáča z južného na západný smer a vedie lesnatým územím severne od obcí, čím vytvára pomerne úzky, maximálne do široký pás územia. Južným susedom je Podbeskydská brázda, západne od obce Novoť Podbeskydská vrchovina a od sedla Demänová ("Beskyd", ) je to Kysucká vrchovina. Tu hranica vedie do údolia k osade Vychylovka, kde sa stáča severovýchodným smerom a údolím Vychylovky pokračuje v susedstve Kysuckých Beskýd do sedla Príslop.
Delenie.
Oravské Beskydy sa delia na 4 podcelky:
Najvyššie vrcholy.
Najvyššími vrcholmi sú:
Ochrana prírody.
Územie je súčasťou Chránenej krajinnej oblasti Horná Orava, na západnom okraji sa nachádza chránený areál Chmúra.
Európska cesta 55

Európska cesta 55 ("E55") je európska cesta vedúca z mesta Helsingborg vo Švédsku do mesta Kalamata v Grécku. Jej celková dĺžka je .
V Helsingborgu sa na E55 napája E4. E4 je vlastne predĺženie E55, ale keďže po rekategorizácii v 80. rokoch by boli náklady na výmenu tabuliek veľmi vysoké, bola v Škandinávii udelená výnimka. V Nórsku a Švédsku sú cesty označované iba ako európske, nie ako diaľnice.
Juraj Kucka

Juraj Kucka (* 26. február 1987, Bojnice) je profesionálny slovenský futbalista hrajúci za slovenský klub Slovan Bratislava.
Klubová kariéra.
Kucka začal svoju kariéru v Podbrezovej. Po skvelej sezóne si ho vyhliadol Ružomberok, odkiaľ sa hneď po roku sťahoval do pražskej Sparty. Najdlhšie v kariére pôsobil v klube FC Janov, odkiaľ následne prestúpil do slávneho AC Miláno. Po dvojročnom pôsobení odišiel do tureckého Trabzonsporu. Po dvoch rokoch sa sťahoval opäť, vrátil sa do Talianska a hrával za Parmu. Po tom, čo sa Parma nedokázala zachrániť v najvyššej súťaži si Kucka vyskúšal anglickú Premier League, kde hral v drese Watford FC. Aktuálne pôsobí v drese ŠK Slovan Bratislava.
Reprezentačná kariéra.
V slovenskej reprezentácii dostal prvú pozvánku na zápas Slovensko – Lichtenštajnsko, ktorý sa odohral 19. novembra 2008. V tomto zápase aj nastúpil, keď v 53. minúte striedal Branislava Obžeru. Tréner Vladimír Weiss ho za výkon pochválil.
So Slovenskou reprezentáciou sa predstavil na Majstrovstvách sveta 2010, Majstrovstvách Európy 2016 a v Lige národov 2018/2019.
Zoznam kresťanských televízií

Toto je zoznam kresťanských televízií.
Zuzana Hagarová

Zuzana Hagarová (v rokoch 20082018 Zuzana Štočková) (* 25. november 1977) je slovenská šachová reprezentantka, medzinárodná veľmajsterka (WGM) a zároveň nositeľka titulu medzinárodný majster (IM mužov). Najvyšší rating mala v októbri 2008: 2430, dnes (2018) má 2300 bodov.
Niekoľkonásobná medailistka SR v kategórii žien a z toho 5krát majsterka SR – 1996, 1997, 1999, 2001, 2005, a druhá na M-SR mužov 2008. Druhá na majstrovstvách sveta dievčat do 18 r. v Segedíne 1994, šiesta na juniorskom MS v roku 1997, dvakrát piata na juniorskom ME (1995 a 1996). V r. 1999 bola líderkou ženského družstva, ktoré zvíťazilo na Majstrovstvách Európy v Batumi. V roku 2004 skončila na Open Tatry druhá. Desaťkrát úspešne reprezentovala Slovensko na šachových olympiádach – v rokoch 1994, 1996, 1998, 2000, 2002, 2004, 2006, 2008, 2014 a 2018, keď najlepšie umiestnenie dosiahlo družstvo Slovenska v roku 2004 na Mallorce – 7. miesto. 
Silnými hráčmi sú aj jej dvaja bratia – medzinárodný majster (IM) Eduard Hagara a Martin Hagara; všetkých troch súrodencov trénoval otec Eduard Hagara st. Jej manželom bol v rokoch 2008-2018 popredný český veľmajster Jiří Štoček. V súčasnosti žije v Česku, šachu sa venuje popri zamestnaniu – pracuje ako špecialista informačných systémov, predtým učila matematiku a informatiku na SPŠ v Ostrove (Česko) a na Gymnáziu P. O. Hviezdoslava v Kežmarku.
Partia.
"Postavenie po 25. ťahu čierneho"
Na majstrovstvách Európy 1999, ktoré slovenské dievčatá vyhrali, hrala Zuzana Hagarová proti Nane Iosseliani na 1. šachovnici majstrovskú a veľmi dôležitú partiu: 
Iosseliani − Hagarová, 3. december 1999, Batumi
"1. d2-d4 Jg8-f6 2. Jg1-f3 g7-g6 3. c2-c4 Sf8-g7 4. g2-g3 O-O 5. Sf1-g2 d7-d6 6. O-O Jb8-d7 7. Jb1-c3 e7-e5 8. e2-e4 e5xd4 9. Jf3xd4 Vf8-e8 10. h2-h3 a7-a6 11. b2-b3 Va8-b8 12. Vf1-e1 c7-c5 13. Jd4-c2 b7-b5 14. c4xb5 a6xb5 15. Dd1xd6 Vb8-b6 16. Dd6-d1 b5-b4 17. Jc3-a4 Vb6-e6 18. Sc1-b2 Dd8-e7 19. Jc2-e3 Sc8-b7 20. f2-f3 Jf6-h5 21. Sb2xg7 Kg8xg7 22. g3-g4" Lepšie 22. Kh2, čierne polia na kráľovskom krídle sú oslabené. "22.- Jh5-f4 23. Je3-c4 De7-h4 24. Kg1-h2 Jf4xg2 25. Kh2xg2 Ve6xe4!" Za poslednú ochranu bieleho kráľa dáva čierny vežu. "26. Ve1xe4 Ve8xe4 27. Dd1-d3 Ve4-e6 28. Va1-f1 h7-h5 29. Kg2-h2 h5xg4 30. f3xg4 Jd7-f6 31. Ja4xc5 Jf6xg4+ 32. Kh2-g1 Ve6-e3 0-1" Biely vzdal.
Partia online:
Tretí deň

Tretí deň je slovenská kresťanská kapela, ktorú založili v roku 1992 v Košiciach Miroslav Tóth, Samuel Evin a Marcela Bertová. Kapela sa štýlom radí medzi pop a gospel. 
V júli 2008 vystúpili na benefičnom koncerte „PRO UKRAJINU“ na Velehrade, ktorý odvysielala TV Noe.
Huascaran (album)

Huascaran je tretí štúdiový album slovenskej jazz rockovej skupiny Fermáta z roku 1977. Je inšpirovaný tragickými udalosťami, ktoré sa odohrali 31. mája 1970 v Peru, keď sa pri silnom zemetrasení so silou 7,9 stupňa Richterovej stupnice uvoľnila zo Severného vrcholu najvyššej peruánskej hory Huascarán masa ľadu a skál a zničila mestá Yungay a Ranrahirca ležiace v jej údolí. Pri zemetrasení a následných zosuvoch pôdy vtedy zahynulo približne 80 000 ľudí a medzi obeťami bolo aj 14 členov česko-slovenskej horolezeckej výpravy (jeden člen zahynul za iných okolností už skôr), ktorá sa v tom čase v základnom tábore pri jazerách Llanganuco pripravovala na výstup. 
Zoznam skladieb.
Bonusové skladby reedície z roku 1995:
Autorstvo.
Hudba:
Dunajská legenda

Dunajská legenda je štvrtý štúdiový album slovenskej jazz rockovej skupiny Fermáta z roku 1980.
Zoznam skladieb.
Bonusové skladby reedície z roku 1999:
Autorstvo.
Hudba:
Biela planéta

Biela planéta je piaty štúdiový album slovenskej jazz rockovej skupiny Fermáta z roku 1980. Album nesie podtitul v angličtine "The White Planet".
Autorstvo.
Hudba:
Generation (album Fermaty)

Generation je šiesty štúdiový album slovenskej jazz rockovej skupiny Fermáta z roku 1981.
Autorstvo.
Hudba:
Ad libitum (album)

Ad libitum je siedmy štúdiový album slovenskej jazz rockovej skupiny Fermáta z roku 1984. Je zároveň prvým albumom Fermaty, na ktorom sa nachádzajú spievané skladby s textom. Po jeho vydaní sa skupina odmlčala až do roku 1991. Album vyšiel aj v exportnej anglickej verzii. 
Zoznam skladieb.
Bonusové skladby reedície z roku 2004:
Autorstvo.
Hudba:
Texty:
Real Time (album Fermaty)

Real Time je deviaty štúdiový album slovenskej jazz rockovej skupiny Fermata z roku 1994.
Autorstvo.
Hudba:
Texty:
Matematický koprocesor

Matematický koprocesor alebo numerický koprocesor, niekedy skrátene iba koprocesor (angl. "numeric coprocessor", "math coprocessor" skr. "MCP" alebo "floating-point unit" skr. "FPU") je koprocesor určený na vykonávanie operácií s číslami s pohyblivou desatinnou čiarkou. Niektoré typy matematických koprocesorov sú schopné vykonávania aj zložitejších matematických operácií. Matematický koprocesor môže byť implementovaný ako samostatná jednotka alebo môže byť súčasťou CPU.
V minulosti neobsahovali procesory žiadny zabudovaný mechanizmus na spracovanie čísel s pohyblivou desatinnou rádovou čiarkou. Spracovanie týchto čísel bolo realizované externým matematickým koprocesorom alebo bolo emulované mikroprogramom v aritmeticko-logickej jednotke procesora. Vykonávanie operácií s číslami s pohyblivou desatinnou čiarkou emuláciou v ALU je však oveľa pomalšie a navyše zaťažuje hlavný procesor.
Hoci je možné softvérovou emuláciou matematického koprocesora ušetriť výrobné náklady, v súčasných procesoroch pre osobné počítače je matematický koprocesor integrovaný v mikroprocesore. To bolo umožnené vďaka prudkému poklesu výrobných nákladov v posledných rokoch.
Bahno (priezvisko)

Bahno (o význame pozri bahno) je slovenské priezvisko. Najčastejšie je v okresoch Žiar nad Hronom a Trenčín, najviac v Žiari nad Hronom, obci Lovčica-Trubín a Nemšovej
Beňo (priezvisko)

Beňo je slovenské priezvisko odvodené od mena Benjamín alebo Beňadik. Najčastejšie je v Žiari nad Hronom, Zvolene a obci Prestavlky (okres Žiar nad Hronom).
Známi nositelia.
Pozri v článku Beňo a Beňová.
Bugár (priezvisko)

Bugár je maďarské priezvisko, rozšírené na južnom Slovensku. Najčastejšie je v okrese Dunajská Streda, najmä v obci Ohrady, Dunajskej Strede, Trsticiach a Hornom Mýte.
Známi nositelia.
Pozri v článku Bugár.
Čierny (priezvisko)

Čierny je slovenské priezvisko. Je rozšírené najmä v okresoch Žiar nad Hronom, Zvolen a v Bratislave.
Danko (priezvisko)

Danko je slovenské priezvisko. Najčastejšie je v Michalovciach, Zbudskom Dlhom (okres Humenné) a v obci Podhorie (okres Žilina). V Česku je najčastešie v Prahe a Varnsdorfe.
Známi nositelia.
Pozri v článku Danko.
Kia Slovakia

Kia Slovakia s. r. o. je výrobný závod kórejskej automobilovej spoločnosti Kia Corporation, ktorý sa nachádza pri Žiline v obci Teplička nad Váhom. Je to prvý a zatiaľ jediný závod tejto spoločnosti v Európe.
Spoločnosť bola založená 13. februára 2004. Základný kameň závodu bol položený v apríli 2004, samotná výstavba sa začala v októbri 2004, ukončená bola v decembri 2005. Skúšobná výroba bola spustená v lete 2006, sériová výroba v decembri 2006. Výrobná kapacita je teraz 350-tisíc automobilov ročne. Výška investície presiahla 2,3 miliárd eur. Rozloha závodu je .
Rekordné množstvo automobilov sa v závode podarilo vyrobiť v roku 2019 344 tisíc a v roku 2023 350 tisíc vozidiel.
V máji 2021 sa obchodné meno spoločnosti Kia Motors Slovakia s. r. o. zmenilo na Kia Slovakia s. r. o. Cieľom je pomôcť značke Kia expandovať do nových oblastí obchodnej činnosti a urýchliť vývoj ekologických vozidiel novej generácie.
V roku 2021 bolo vyrobených 307 600 áut a viac ako 444 tisíc motorov. V roku 2021 bolo vyrobené aj 4. miliónte vozidlo. V roku 2022 to bolo 311 000 vozidiel a viac ako 460 tisíc motorov.
Kia Slovakia si dlhodobo a stabilne udržuje stabilnú zamestnanosť, ktorá k 31. decembru 2021 celkovo predstavovala 3 466 zamestnancov, pričom ich priemerný vek bol 39 rokov. Priemerná dĺžka odpracovaných rokov v Kia Slovakia dosiahla 12 rokov.
V roku 2022 sa tu vyrábali modeli Sportage piatej generácie a model Ceed v štyroch variáciách: Ceed, Ceed SW, ProCeed a XCeed. Od roku  2019 sa tu vyrábal aj plug-in hybridná (PHEV) verzia modelov Ceed SW a XCeed. Piata generácia modelu Sportage vo verzii PHEV sa vyrába od februára 2022. 
V roku 2021 dosiahla spoločnosť Kia Slovakia tržby na úrovni 5,58 miliárd eur. Za rok 2021 odviedla Kia Slovakia na dani z príjmov do štátneho rozpočtu sumu presahujúcu 61 miliónov eur. V roku 2023 Kia Slovakia vyrobila rekordných vyše 350-tisíc áut, v roku 2022 ich bolo 311-tisíc. Najviac vyrábaným modelom zostal Kia Sportage. 
Materská kórejská spoločnosť Kia Corporation je súčasťou Hyundai Motor Group.
Groupe PSA

Groupe PSA alebo Skupina PSA (PSA je skratka výrazu Peugeot S.A.; 1976/1991-2016 sa skupina nazývala PSA Peugeot Citroën) bola francúzska skupina podnikov, ktorá sa zaoberala výrobou automobilov a motocyklov. Jej materská (holdingová) spoločnosť sa volala Peugeot S.A.. 
Skupina zanikla k 16. januáru 2021, keď nadobudlo účinnosť zlúčenie spoločnosti Peugeot S.A. so spoločnosťou Fiat Chrysler Automobiles N. V., ktorým vznikla nová spoločnosť a skupina, ktorá sa (od 17. januára 2021) volá Stellantis (ktorá je z právneho hľadiska pokračovateľom bývalej spoločnosti Fiat Chrysler Automobiles N. V.).
Group PSA (do roku 2017) predávala automobily pod značkami Peugeot, Citroën a DS Automobiles. Do skupiny patril aj závod Groupe PSA Slovakia pri Trnave, ktorého výstavba začala v roku 2003 a v roku 2006 už vyrábal prvé autá Peugeot 207.
Zoznam hráčov Hartford Whalers

Zoznam hráčov Hartfordu Whalers hráči Hartford Whalers, ktorí nastupovali za tento klub od roku (NHL 1979/1980 do NHL 1996/1997) v National Hockey League (NHL) a New England Whalers od (1972–73 do 1978–79) v World Hockey Association (WHA). Tento zoznam nezahrňuje hráčov Carolina Hurricanes od sezóny NHL 1997/1998.
Rogers Arena

Rogers Arena (až do júla 2010 General Motors Place, GM Place) je športová aréna vo Vancouveri v kanadskej provincii Britská Kolumbia. Dokončená bola v roku 1995. Svoje domáce zápasy v nej hráva klub NHL Vancouver Canucks. GM Place bola dejiskom hokejového turnaja počas zimných olympijských hier v roku 2010.
Práva na názov arény počas 15 rokov od jej dokončenia vlastnil automobilový gigant General Motors. Počas konania olympijských hier však platí zákaz komerčných názvov športovísk a tak počas olympiády aréna niesla názov Canada Hockey Place.
6. júla 2010 General Motors oznámil, že sa vzdáva svojich práv na názov arény. Novú 10 ročnú sponzorskú zmluvu podpísala telekomunikačná spoločnosť Rogers Communications sídliaca v Toronte, pričom názov arény bol zmenený na Rogers Arena.
Halapartňa

Halapartňa je bodná a sečná zbraň vyvinutá v 14. a 15. storočí z kopije. V bitkách ju používala pechota, pretože pre svoju dĺžku bola pre jazdcov nepraktická.
Na rozdiel od sekery mala dlhé porisko, až do dvoch metrov. To umožňovalo zasadiť prvý úder protivníkovi. Mala širokú čepeľ na prerážanie plátov brnenia, na jej opačnom konci boli hroty, ktoré boli určené na zhadzovanie jazdca z koňa a zakončená bola dlhým hrotom. Jej porisko bolo niekedy okuté, čím sa stala ešte odolnejšou. Na boj s ňou boli potrebné určité bojové zručnosti, preto ňou boli vyzbrojení len skúsení kopijníci. Jej výhodou bola pomerne lacná výroba a v boji bola všestrannou a účinnou zbraňou, hlavne proti jazdcom.
Ján Pravoslav Leška

Ján Pravoslav Leška (pre svoju výrečnosť a obľúbené kázne tiež niekedy prezývaný Ján Zlatoústy po konštantínopolskom patriarchovi Jánovi Zlatoústom, * 7. máj 1831, Vrbovce – † 5. august 1909, Bzince pod Javorinou) bol slovenský spisovateľ, novinár, prekladateľ, evanjelický farár a organizátor národného života.
Životopis.
Leška sa narodil vo Vrbovciach 7. mája 1831 v rodine Jána Leška a jeho manželky Alžbety rodenej Neuročnej. Podľa niektorých zdrojov sa narodil 5. mája. Študoval na gymnáziu v Modre (okrem iných u Jána Kalinčiaka, a potom teológiu v Bratislave a vo Viedni. Pôsobil postupne ako kaplan v Myjave a ako farár v Bukovci (18551860), v Bzinciach (18601881 a v Brezovej (kde má dnes na budove fary na Piešťanskej ulici pamätnú tabuľu). Na odpočinok sa usadil opäť v Bzinciach, kde je i pochovaný.
Do obdobia Leškovho pobytu v Bzinciach spadajú jeho kľúčové aktivity. V rokoch 18591867 sa postavil čelom k maďarizačným snahám a prihlásil sa v tzv. patentálnych bojoch k patentalistom v evanjelickej cirkvi. V roku 1879 bol zvolený do čela nitrianskym seniorom, v roku 1890 bol seniorátu zbavený pre odpor k maďarizačným tendenciám v evanjelickej cirkvi. V Bzinciach patril k priateľom rodiny Riznerovcov, najmä Ľudovíta Riznera a na literárnu dráhu tu pomohol nasmerovať i mladú Ľudmilu Podjavorinskú, ktorá ho neskôr spodobila v epickej básni "Prelud".
Ako spisovateľ sa venoval predovšetkým sakrálnym témam, poézii. Je autorom básnickej zbierky "Vzdychy Naimské", prekladal náboženskú literatúru z latinčiny a nemčiny. Niektoré jeho básne, ako napr. báseň "Naše nádeje" ("Vždycky sa len tešíš, ty Slovensko moje,/ že sa už zahoja dávne rany tvoje./ A tvoje útechy a boľastné vzdechy/ čo chvíľka za chviľkou len hynú, hynú...") z vyššie uvedenej zbierky, zľudoveli i v podobe piesní. Medzi jeho najvydávanejšie diela patril "Katechismus k vyučování dospělejších dítek křesťanských".
Ako novinár prispieval do viacerých periodík a v rokoch 18781883 vydával spolu s Michalom Boorom časopis "Korouhev na Sionu".
Dochovala sa tiež Leškova korešpondencia s viacerými osobnosťami doby (Vajanský, Podjavorinská aď.), ktorá je uložená v Pamätníku slovenskej literatúry v Martine.
Regina Pokorná

Regina Pokorná (* 18. január 1982) je slovenská šachová veľmajsterka (WGM). Najvyšší rating mala 2429. Trénoval ju veľmajster Ján Plachetka. Majsterka SR dievčat do 18 rokov 1997, juniorská majsterka Európy r. 1998. K najväčším úspechom patrí zlato z Majstrovstiev Európy junioriek, Patras 1999. Vyhrala sériu chorvátskych ženských turnajov, Rijeka 2001, 2002, 2005, Vrbnik 2008. Na olympiádach reprezentovala Slovensko kontinuálne od roku 1998 do 2012. V roku 1999 bola členkou ženského družstva, ktoré zvíťazilo na ME v Batumi a na druhej šachovnici získala výkonom 6/8 malú bronzovú medailu.
Regina Pokorná je mediálne najprezentovanejšia z našich šachových reprezentantiek, veľa cestuje a propaguje šach aj v exotických končinách. Jej obrázok vydali na známke Čadu. Na Islande trénovala mládež. Šach solídne hrávala aj jej sestra Renáta.
Po vydaji je uvádzaná ako Regina Theissl Pokorná a prešla do rakúskej šachovej federácie. Ešte predtým ukončila profesionálnu šachovú kariéru.
Shepherd Moons

Shepherd Moons (, pozri prstenec planéty) je album írskej hudobníčky Enye, vydaný roku 1991. Vyhral Cenu Grammy za „Najlepší New Age Album“ roku 1993. Album obsadil 1. miesto v Spojenom kráľovstve a v USA sa dostal do Top 20 (17. miesto).
Ceny.
Cena Grammy.
Pavel Kosatík

Pavel Kosatík (* 13. jún 1962, Boskovice), je český novinár, publicista, autor literatúry faktu a spisovateľ.
Milan Kriššák

Milan Kriššák (* 30. január 1944, Stráže pod Tatrami, Slovensko† 2. júl 1979, Poprad) bol popredný slovenský horolezec, tréner, skialpinista, horský vodca a člen Horskej služby TANAPu.
Zo života.
Už od mala športoval. Venoval sa hokeju a potom horolezectvu a skialpinizmu a extrémnemu lyžovaniu. Bol dobrovoľný člen horskej služby, horský vodca. V roku 1974 začal pôsobiť ako profesionálny záchranca v Horskej službe TANAPu. Bol československým reprezentantom v horolezectve. V roku 1976 sa stal štátnym trénerom. Bol účastníkom viacerých medzinárodných skialpinistických pretekov v alpských krajinách. S manželkou Františkou Orolínovou mal syna Michala a dcéru Evu.
Skialpinistické úspechy.
Zúčastnil sa v roku 1975 na prvých majstrovstvách sveta v skialpinizme Troffeo Mezzalama v Taliansku. Bol členom československého družstva, ktoré obsadilo 8. miesto. Na skialpinistických pretekoch v roku 1977 v talianskom Lecce bol jedenásty. Zaznamenal aj ďalšie úspechy na domácich skialpinistických pretekoch.
Aktivity v Aplách.
Venoval sa najmä extrémnemu horolezectvu. Spolu s Jurajom Weinczillerom v roku 1966 uskutočnil tretí výstup severnou stenou Matterhornu Bonattiho cestou, zliezol Walkerov pilier na Grandes Jorasses, prvý priestup "Allainovou cestou" na Petit Dru vystúpil na Mont Blanc zo strany Brenvy a Bonattiho cestou na Grand Capucin.
Úmrtie.
Zahynul pri plnení služobných povinností. Počas záchrannej akcie 25. júna 1979 v závere Mlynickej doliny vo Vysokých Tatrách havaroval vrtuľník Mil Mi-8 s tromi členmi posádky a šiestimi záchrancami. Okamžite zahynuli šiesti a traja bojovali v nemocnici o život. Milan Kriššák s najľahšími zraneniami zomrel na následky embólie pľúc v nemocnici v Poprade. Na Symbolickom cintoríne pod Ostrvou má pamätnú tabuľu. Zoznam obeti na Symbolickom cintoríne.
Miroslav Šuta

MUDr. Miroslav Šuta (* 1969, Chomutov) je český lekár, ekologický publicista a environmentálny odborník.
Od roku 1997 je členom Medzirezortnej komisie pre chemickú bezpečnosť. Ďalej je členom Společnosti pro trvale udržitelný život (STUŽ) a niekoľkých pracovných skupín European Environmental Bureau (EEB). 
Publikuje napríklad v časopisoch Odpady, Respekt, Literární noviny, Sedmá generace alebo EKO - ekologie a společnost. Spolupracuje tiež s Českou televíziou a s Českým rozhlasom.
Mikuláš Huba (ekológ)

Prof. RNDr. Mikuláš Huba, CSc. (* 24. marec 1954, Bratislava) je slovenský geograf, krajinný ekológ, univerzitný profesor, ochranca životného prostredia, občiansky aktivista, publicista a bývalý politik.
Životopis.
Vyštudoval Univerzitu Komenského v Bratislave. Na Prírodovedeckej fakulte UK absolvoval v roku 1978 štúdium geografie a stal sa vedeckým pracovníkom Geografického ústavu Slovenskej akadémie vied, kde sa venoval najmä environmentálnej geografii (v súčasnosti v čestnej pozícii emeritného vedeckého pracovníka). Od roku 2021 je profesorom na Ústave manažmentu STU.
Od 70. rokov 20. storočia je členom Slovenského zväzu ochrancov prírody a krajiny (SZOPK), vedúcim sekcie ľudovej architektúry a predsedom Základnej organizácie SZOPK č. 6. Podieľal sa na príprave Návrhu Národného parku Podunajsko a publikácie "Bratislava/nahlas".
V rokoch 19891993 bol predsedom celoslovenského SZOPK.
V roku 1990 sa stal poslancom Slovenskej národnej rady (SNR) a v rokoch 19901992 bol predsedom jej Výboru pre životné prostredie a ochranu prírody ako aj členom kolektívnej hlavy štátu: Predsedníctva SNR i dvoch ústredných orgánov štátnej správy: Federálneho výboru pre životné prostredie a Slovenskej komisie pre životné prostredie. 
V roku 1991 bol zvolený za prvého predsedu Rady štátneho fondu kultúry Pro Slovakia.
V roku 1992 bol s Josefom Vavrouškom spoluzakladateľom Společnosti pro trvale udržitelný život (STUŽ). Po vzniku samostatného Slovenska bol zvolený za predsedu samostatnej slovenskej STUŽ/SR (do roku 2012). Od roku 2012 je čestným predsedom STUŽ/SR.
V roku 1992 sa aktívne zúčastnil na Summite Zeme v Rio de Janeiro, v r. 1998 na Svetovom summite o zdraví a životnom prostredí miest v Madride a v r. 2002 na Summite OSN o trvalo udržateľnom rozvoji v Johannesburgu. V r. 19912011 sa aktívne zúčastnil na siedmich pan-európskych konferenciách ministrov životného prostredia (Dobříš, Luzern, Sofia, Aarhus, Kyjev, Belehrad, Astana). 
V roku 19931998 bol konzultantom a regionálnym koordinátorom Programu globálnej bezpečnosti na University of Cambridge.
V roku 1996 sa spolu s profesorom Erazimom Kohákom stali prvými laureátmi Ceny Josefa Vavrouška. 
Od roku 2006 je profesorom v odbore fyzická geografia a geoekológia.
V rokoch 20122016 bol poslancom NR SR a predsedom parlamentného výboru pre pôdohospodárstvo a životné prostredie.
V roku 2015 inicioval vznik Slovenského ochranárskeho snemu.
Od roku 2021 pôsobí na Oddelení priestorového plánovania Ústavu manažmentu STU.
Debnár (priezvisko)

Debnár (o význame pozri debnár) je slovenské priezvisko. Najčastejšie je na strednom Slovensku (najmä v Malej Lehote (okres Žarnovica), Banskej Bystrici, Novej Bani a obci Ostrý Grúň (okres Žarnovica).
Známi nositelia.
Pozri v článku Debnár.
Dekýš (priezvisko)

Dekýš je slovenské priezvisko. Najrozšírenejšie je v okrese Žiar nad Hronom, najmä v obci Dolná Trnávka, meste Žiar nad Hronom a vo Bzenici.
Známi nositelia.
Pozri v článku Dekýš (rozlišovacia stránka).
Gocník (priezvisko)

Gocník je slovenské priezvisko. Najčastejšie je na strednom Slovensku, najviac v Žiari and Hronom, Ladomerskej Vieske (okres Žiar nad Hronom) a v Leviciach.
Známi nositelia.
Pozri v článku Gocník.
GZ (súborový formát)

GZIP alebo GZ je súborový formát komprimovaný pomocou programu gzip. Gzip je softvérová aplikácia, ktorá sa používa na kompresiu súborov. Gzip je skratka pre GNU zip, program je voľne šíriteľná (freeware) náhrada pre komprimačné programy používané v skorých verziách Unixových systémov, určené pre použitie v GNU projektoch.
Gzip vytvorili Jean-Loup Gailly a Mark Adler. Verzia 0.1 vyšla 31. Októbra 1992. Verzia 1.0 nasledovala v roku 1993. Verzia OpenBSD je vlastne komprimačný program, do ktorého podpora pre formát gzip bola pridaná vo verzii OpenBSD 3.4 – kde „g“ znamená grátis.
PSA

PSA môže byť:
Hric (priezvisko)

Hric je slovenské priezvisko. Najčastejšie je na východnom Slovensku, najviac v Spišskej Novej Vsi, Prešove, Sačurove (okres Vranov nad Topľou) a Michalovciach.
Priezvisko Hric vzniklo z domáckej formy rusínskeho označenia mena Gregor – Hryhor (pričom prapôvod je grécke meno Gregorios, ktoré malo pôvodný lexikálny význam „bdejúci, ostražitý, obozretný“, a v slovenčine sa udomácnila podoba Gregor, v staršej slovenčine bola aj podoba Rehor). Obdobne vznikli z mena Gregor/Gregorios vo východoslovenskom prostredí priezviská Hrehor, Hreha, Hrečko, Hrehuš, Hreško, Hryc, Hrica, Hricák, Hricík, Hricko, Hrico, Hricenko, Hricišin, Hricišák, Hrickanin, Hriň, Hrinko a ďalšie, ale aj Gric, Gryc, Greňo a i.
Známi nositelia.
Pozri v článku Hric.
CAB (súborový formát)

CAB je komprimačný achrivovaci formát vyvinutý a používaný pre Microsoft Windows. Podporuje kompresiu a digitálne podpisy a je používaný v rade inštalačných enginoch ktoré používa Microsoft: setup API, Device Installer, AdvPack (pre inštaláciu ActiveX komponentov pre Internet Explorer) a Windows Installer.
Pôvodný názov bol Diamond. CAB súborový formát umožňuje tri dáta komprimačné metódy:
CAB súborové rozšírenie je taktiež používané v mnohých inštalátoroch (InstallShield a iné), aj keď to nemá rovnaký súborový formát. Formát InstallShield nemôže byt spracovaný alebo editovaný vo väčšine alebo pravdepodobne v žiadnom z nástrojov ktoré dokážu editovať hore uvedené súborové formáty. Avšak sú pomocné programy ktoré dokážu extraktovať tento špecifický patentovaný formát.
Patentálne boje

Patentálne boje sú označením vnútorných sporov v evanjelickej cirkvi, ktoré sa rozpútali po vydaní Cisárskeho patentu.
Rozdelila cirkev na patentalistov a autonomistov, pričom v pozadí stála aj politika a maďarizačné úsilie autonomistov o ovládnutie cirkvi.
ARJ (súborový formát)

Arj je súborový formát súborov komprimovaných pomocou rovnomerného komprimačného softvéru Arj. Vytvoril ho Róbert K. Jung. Skratka znamená "Archived by Robert Jung" (po slovensky - archivované Róbertom Jungom). 
ARJ bol popri PKZIPu jedným z dvoch najpoužívanejších komprimačných programov v deväťdesiatych rokoch dvadsiateho storočia. ARJ je schopný dosiahnuť o niečo lepší kompresný pomer ako PKZIP. Niektoré časti ARJ boli chránené americkým patentom 5, 140, 321, ale boli dostupné pod príjemnejšou licenciou ako PKZIP. Celkovo bol ARJ menej populárny ako PKZIP, ale ARJ prekonával PKZIP na BBS, a to predovšetkým vďaka schopnosti ARJ vytvárať a používať viaczväzkové archívy (archívy rozdelené do viacerých súborov, ktoré sa potom ľahšie prenášali málo kapacitnými komunikačnými prostriedkami a médiami – napr. disketách) podstatne jednoduchšie ako PKZIP. ARJ umožňoval užívateľom určiť úroveň kompresie archívu, kvôli tomu bol populárny v sieťach ako WWIVNet a HOGnet. Odvtedy bol ARJ vytlačený inými formátmi, pretože neponúkol včas grafické rozhranie. Kvôli jeho výborným schopnostiam vytváraniu archívov niektorí používatelia ARJ používajú dodnes na bežné archivovanie súborov. Odvtedy bolo vyvinuté mnoho nových komprimačných programov schopných práce s deleným archívom (napr. WinRAR), ale ARJ je z nich najstarší a ponúka pomerne ojedinelú schopnosť do viaczväzkového archívu pridávať a v ňom upravovať a z neho odoberať súbory.
SNK

SNK môže byť:
Košická aglomerácia

Mesto Košice tvorí dve aglomerácie, a to košickú a košicko-prešovskú.
Košická aglomerácia je zároveň územím celého regiónu Košice (regiónu Abov). Zahŕňa územia okresov Košice I, Košice II, Košice III, Košice IV a Košice-okolie.
V Košickej aglomerácii žilo v roku 2019 viac ako 368 000 obyvateľov a patria do nej nasledovné mestá a obce:
Otcovstvo (House)

Otcovstvo (anglicky: "Paternity") je druhá epizóda z prvej série seriálu "Dr. House".
Dej.
Dan hrá lakros. Pri zápase sa mu zahmlie pred očami a potom doňho narazí hráč, ale Dan sa už nezvidne. Cameronová vie, že by chlapca neprijal, a tak sfalšuje Houseov podpis. Chlapec sa sťažuje na nočné mory. Podľa Housea môže byť príčinou buď prežitá trauma, alebo pohlavné zneužívanie. Chlapca chce odmietnuť, ale všimne si, že má myoklonické šklbnutia aj keď nespí a nie je unavený. V jednej nočnej more sa chlapcovi zdá, že mu chce House odstrihnúť palec na nohe. Tím sa domnieva, že má Dan roztrúsenú sklerózu, ten však ale v noci zmizne a nájdu ho na streche nemocnice. On si však myslí, že je uprostred ihriska a skoro spadne. Našťastie ho Chase zachráni. To Houseovi nesedí na roztrúsenej skleróze a tak ho začnú liečiť na neurosyfilis podávaním penicilínu. Liečba však nezaberá. House sa domnieva, že Dan nie je synom svojich rodičov a tak urobí test DNA z kelímkov od kávy, z ktorých pili Danovi rodičia. Test ukáže, že nie sú jeho rodičia. Od Danovej adoptívnej matky sa dozvie, že Danova biologická matka nebola očkovaná a tak v prvých šiestich mesiacoch, kedy chráni dieťa imunitný systém matky nebol chránený a dostal ružienku. Vírus ružienky potom zmutoval.
Zoznam častí seriálu Mesto tieňov

Nasledujúci zoznam obsahuje zoznam častí seriálu "Mesto tieňov".
Protestantský patent

Protestantský patent môže byť:
Protestantský patent (1859)

Protestantský patent alebo Cisársky patent zo dňa 1. septembra 1859 (číslo 160/1859 RGBl.) bol predpis, ktorý na území Uhorska a Vojenskej hranice zavádzal jednotné zriadenie pre protestantov, čiže obe evanjelické cirkvi - Evanjelickú cirkev a. v. a Evanjelickú cirkev h. v., demokratizáciu cirkevnej správy, formálnu rovnoprávnosť s katolíckou cirkvou a obmedzoval vplyv svetskej moci nad cirkvou.
Celý názov znel Cisársky patent zo dňa 1. septembra 1859 týkajúci sa vnútornej konštitúcie, školských a vyučovacích záležitostí a štátneho postavenia Evanjelických cirkví oboch vyznaní v Kráľovstvách uhorskom, chorvátskom a slavónskom, v Srbskom vojvodstve s Temešvárskym banátom a vo Vojenskej hranici (nem. "Kaiserliches Patent vom 1. September 1859, betreffend die innere Verfassung, die Schul- und Unterrichtsangelegenheiten und die staatliche Stellung der Evangelischen Kirchen beider Bekenntnisse in den Königreichen Ungarn, Kroatien und Slawonien, in der Woiwodschaft Serbien mit der Temescher Banat und in der Militärgrenze") 
Patent rozštiepil evanjelickú cirkev v tzv. patentálnych bojoch, v ktorých sa proti patentu postavili tzv. "autonomisti", ktorý v ňom videli nepríspustné zasahovanie do cirkevných záležitostí (prekážala im najmä forma cisárskeho nariadenia). Väčšina slovenských evanjelikov však patent privítala (tzv. "patentalisti"), výrazne ho podporoval napr. aj Karol Kuzmány.
Protestantský patent (1861)

Protestantský patent alebo Protestantský zákon zo dňa 8. apríla 1861 (číslo 41/1861 RGBl.) bol predpis, ktorým sa reorganizovalo postavenie protestantov v Rakúskej monarchii okrem Uhorska a Vojenskej hranice. Priniesol prvýkrát relatívne zrovnoprávnenie evanjelických cirkví s rímskokatolíckou cirkvou v rakúskej časti monarchie. V dnešnom Rakúsku platil až do roku 1961.
Na patent nadväzovalo ministerské nariadenie č. 42/1861 RGBl., ktorým sa vydala provizórna ústava pre evanjelické cirkvi v Rakúsku. 
Odkazy.
Text patentu v Ríšskej zbierke zákonov (Reichsgesetzblatt)
Hangár

Hangár môže byť:
Obdukcia

Obdukcia môže byť:
Autopsia

Autopsia môže byť:
Elitserien 2007/2008

Elitserien 2007/2008 bola 33. sezónou švédskej hokejovej ligy. Prebiehala od 24. septembra 2007 do 18. apríla 2008 a majstrom sa stal tím HV71 Jönköping.
Kvalserien (baráž).
Kvalserien je baráž o postup do nasledujúceho ročníka Elitserien. Hrajú v ňom dva najhoršie celky uplynulého ročníka Elitserien, tri najlepšie tímy Hockeyallsvenskan (1. švédska hokejová liga) a najlepší celok z dvojkolového play-off o hranie v Kvalserien medzi tímami zo 4. – 7. miesta z Hockeyallsvenskan. Najlepšie dva tímy z Kvalserien budú hrať v nasledujúcom ročníku Elitserien.
Robert Müller

Robert Müller (* 25. jún 1980, Rosenheim, Nemecko – † 21. máj 2009, Rosenheim, Nemecko) bol nemecký hokejový brankár, ktorý bol hráčom klubu nemeckého tímu Kölner Haie. V roku 2001 ho v deviatom kole ako 275. hráča draftoval klub Washington Capitals.
Müllerovi v roku 2006 diagnostikovali nádor na mozgu. Keďže však pri úplnom odstránení nádoru by doktori riskovali trvalé poškodenie mozgu, tak sa rozhodli ho vybrať iba čiastočne. Zistilo sa však, že nádor je zhubný. Napriek tomu nechýbal v nominácii Nemecka na majstrovstvá sveta v ľadovom hokeji 2008 v Kanade.
V auguste 2008 lekári zistili, že nádor opäť rastie a tlačí na krvné cievy. Brankárovi museli opäť otvoriť lebku, no ani tentoraz sa im ho nepodarilo úplne odstrániť. Nádor narástol až do štvrtého stupňa nazývaného glioblastóm. Pacienti s takýmto ochorením žijú len rok, a len tri percentá ďalej žijú 5 rokov.
Dňa 16. novembra 2008 nastúpil na necelých osem minút zápasu nemeckej najvyššej ligy. V decembri 2008 mu lekári zakázali športovať, keďže jeho zdravotný stav sa zhoršil.
V marci 2009 ho uviedli do Siene slávy nemeckého hokeja. Zomrel 21. mája 2009 na zhubný nádor. Klub Kölner Haie, ktorého hráčom bol do smrti vyvesil na znak úcty vyvesil dres s číslom 80 pod strechu štadióna.
Sojuz 23

Sojuz 23 () bol sovietsky pilotovaný kozmický let v rámci programu Sojuz. Cieľom letu bolo vyniesť dvoch kozmonautov na kozmickú stanicu Saľut 5. Aj keď sa Sojuz dostal až k stanici, porucha na spojovacom systéme neumožnila pripojenie lode (rovnaký problém ako pri Sojuzi 15). Nedostatok paliva neumožnil manuálne pripojenie a tak musela byť misia zrušená. 
Loď zažila neobyčajný a takmer katastrofický zostup na zem. Pristála na zamrznutom jazere Tengiz uprostred snehovej búrky čo spôsobilo, že padáky rýchlo nasiakli vodou a ponorili kapsulu aj s jej posádkou pod povrch. Záchrannej skupine sa nedarilo niekoľkokrát kabínu vytiahnuť, až pripevnenie lana potápačmi umožnilo vytiahnutie helikoptérou.
Boh je mojou spásou

Boh je mojou spásou je album skupiny Tretí deň.
Ďalšie informácie.
Album vydal Art Lumen.
Niekto ti chýba

Niekto ti chýba je album skupiny Tretí deň.
Michal Orolin

Michal Orolin (* 1. október 1943), je popredný slovenský horolezec a tréner. Pôvodným povolaním letecký mechanik.
Lezecké výkony.
Má za sebou stovky výstupov v Tatrách. V Alpách prešiel napr. Walkerov pilier na Grandes Jorasses a Fréneyský na Mont Blanc. Liezol v Romsdale (Nórsko) zimný prvovýstup východnou stenou Trollryggenu () v roku 1974, na Kaukaze Ušbu () a Pik Ščurovského () v roku 1979. Bol účastníkom expedícii Karakorum Haramosh II (Mani II – ) v roku 1970. V Patagónii podnikol výstup na Cerro Fitz Roy, na Aljaške na Mt. McKinley. Zúčastnil sa druhej výpravy na Nanga Parbat v roku 1971, spolu s Fialom sa stali prvými Slovákmi (a občanmi ČSSR) na osemtisícovke. Bol na oboch výpravách na Makalu (v rokoch 1973 a 1976, ) na druhej vyšiel do výšky , ale vrchol nedosiahol pre zdravotné ťažkosti (trombóza). Tie sa mu obnovili aj pri výprave na Mt. Everest v roku 1984 a ukončili jeho účinkovanie v Himalájach.
Je zaslúžilý majster športu, dostal Zlatý odznak IAMESu a Čestný odznak Horskej služby.
Doug Mitchell Thunderbird Sports Centre

Doug Mitchell Thunderbird Sports Centre (tiež známa ako UBC Thunderbird Arena, v minulosti UBC Winter Sports Centre) je univerzitná športová hala v kanadskom meste Vancouver, nachádzajúca sa na University Endowment Lands v priestoroch kampusu University of British Columbia. Počas zimných olympijských hier v roku 2010 sa tu odohrával hokejový turnaja mužov a žien.
Doug Mitchell Thunderbird Sports Centre sa skladá z troch ľadových plôch. UBC Thunderbird Arena je stredne veľká hokejová aréna s kapacitou 7 500 miest, ktorú je možné zvýšiť až na 8 000 počas koncertov, Father Bauer Arena s kapacitou 980 a Arena C 200 miest.
Miles Davis

Miles Davis (* 26. máj 1926, Alton, Illinois, USA – † 28. september 1991, Santa Monica, Kalifornia, USA) bol americký džezový hudobník, trubkár, skladateľ a kapelník. Patrí medzi elitu najvýznamnejších džezových hudobníkov 20. storočia, stal sa zakladateľom mnohých džezových podžánrov, spolupracoval a pomohol v začiatkoch kariéry nadanému klávesákovi Herbie Hancockovi, významnému saxofonistovi John Coltraneovi alebo gitaristovi John McLaughlinovi. Počas svojho pôsobenia hrával mnoho žánrov, prevažne však žánre džezového pôvodu.
V roku 2006 bol uvedený do Rokenrolovej siene slávy a jeho meno je aj na "Chodníku slávy v St. Louis".
Zomrel vo veku 65 rokov na zápal pľúc.
Tomáš Baťa ml.

Tomáš Baťa mladší, celým menom Tomáš Jan Baťa, (* 17. september 1914, Praha – † 1. september 2008, Toronto, Kanada) bol česko-kanadský podnikateľ, syn Tomáša Baťu, zakladateľa firmy Baťa.
Životopis.
V Zlíne sa vyučil za obuvníka. Potom začal študovať na obchodnej akadémii v Uherskom Hradišti. V roku 1939 odišiel do USA, neskôr do Kanady. Od roku 1948 do 80.rokov riadil z kanadského Toronta firmu Bata Shoe Organization s viac než stovkou závodov v desiatkach krajín celého sveta. Nie je isté či oprávnene. O majetok rodiny Baťovcov sa viedli súdne spory. J. A. Baťa bol označený za kolaboranta s nacistami a bol mu zabavený majetok. Ten potom dostal práve Tomáš Baťa mladší, ktorý už bol za prvej republiky z podniku riadne vyplatený.
Mal syna a tri dcéry.
Ocenenia.
Bol držiteľom najvyššieho kanadského vyznamenania Order of Canada najvyššieho stupňa (CC). V roku 1991 sa stal nositeľom Radu T. G. Masaryka II. triedy.
Mystery Readers International

Mystery Readers International je najväčšia organizácia združujúca fanúšikov/čitateľov detektívneho žánru na svete. Založila ju Janet A. Rudolphová v roku 1987 v Berkeley v Kalifornii.
Organizácia vydáva štvrťročne vlastný časopis "Mystery Readers Journal". 
Z nominovaných kníh, ktoré vyšli v predchádajúcom roku, volia členovia každoročne víťaza ceny Macavity Awards v nasledujúcich kategóriách:
Cena, ktorá je nazvaná po gangsterskej mačke "Macavity" zo zbierky básní T. S. Eliota "Old Possum's Book of Practical Cats", sa udeľuje na jeseň, počas najväčšieho krimifestivalu Bouchercon v USA.
Hustomer

Hustomer je ponorné teleso väčšinou tvaru banky s vystupujúcou stopkou, v ktorej je umiestnená stupnica. Hĺbka ponoru banky (a teda aj stopky so stupnicou) do kvapaliny je závislá na hustote kvapaliny. Hustomery slúžia na meranie hustoty kvapalín na základe Archimedovho zákona.
Aerometer je hustomer, ktorý zisťuje hustotu plynov alebo zloženie kvapalných zmesí.
Areometer je hustomer, ktorý zisťuje hustotu plynov, zloženie kvapalných zmesí a obsah rozpustených tuhých prímesí.
Hustomery slúžia na prevádzkové a orientačné merania pri zisťovaní hustoty alebo koncentrácie určitých druhov kvapalných látok. Vyrábajú sa v rôznych meracích rozsahoch. Označenie kvapaliny, pre ktorú je hustomer určený, je zvyčajne uvedené na zadnej strane stupnice.
Fyzicky je hustomer sklenená banka, na oboch koncoch zatavená. V dolnej časti sú uzatvorené kovové guľôčky, slúžiace na vyrovnanie hmotnosti banky vzhľadom na jej objem. Na zúženej časti rúrky je stupnica v jednotkách hustoty (kg/m3). Pri meraní hustoty pláva hustomer v kvapaline tak, že z kvapaliny vystupuje len stopka banky so stupnicou. Poloha hladiny kvapaliny vzhľadom ku stupnici ukazuje hustotu kvapaliny.
Klonovanie

Klonovanie je vytvorenie geneticky rovnakého (rovnaká DNA) jedinca (živočíšneho alebo rastlinného organizmu), alebo jednotlivých buniek, prípadne identickej časti DNA. "Originál" a jeho kópia (tzv. klon) nesú rovnakú genetickú informáciu. Ako klon sa odborne (najmä v botanike) označuje aj množina všetkých geneticky rovnakých jedincov vzniknutých z daného "originálu" (jeden jedinec z tejto množiny sa volá ramet).
V prenesenom význame je klonovanie tvorenie nejakej veci (tzv. klonu), ktorá je rovnaká ako predloha alebo jej je veľmi podobná.
Vznik biologických klonov.
Klon tvoria genotypovo rovnaké jedince (bunky alebo organizmy), ktoré vznikli z jednej rodičovskej bunky alebo organizmu.
Klony môžu vzniknúť v dôsledku zásahov génového inžinierstva, ale biologické klony vznikajú aj vegetatívnym rozmnožovaním: 
Prvý známy klon.
5. júla 1996 sa narodila ovca Dolly, prvý klonovaný cicavec na svete. Na klonovanie boli použité bunky z vemena, čo bolo podnetom na to, aby dostala meno po dobre „vyvinutej“ americkej country speváčke Dolly Partonovej. Dolly sa dožila šesť rokov, jej rasa sa bežne dožíva dvanásť až pätnásť rokov.
Génové manipulácie.
Techniky génového inžinierstva sa často využívajú na konštrukciu zmiešaných (hybridných) molekúl DNA s ich následným klonovaním. Na prenos génov do živočíšnych buniek sa často využívajú živočíšne vírusy napr. opičí vírus SV40, retrovírusy a pod., u rastlín sa na včleňovanie génov využívajú plazmidy objavené v bunkách pôdnych baktérií Agrobacterium tumefaciens. 
Nový jedinec alebo bunka môže vzniknúť tak, že zo zárodočnej bunky je odstránené jej jadro (pôvodný genetický kód) a namiesto neho je umiestnený obsah jadra klonovaného jedinca (bunky). Pri ďalšom vývoji bunky sa tento riadi genetickým kódom vloženého jadra, čím vznikne identický organizmus. 
Genetická variabilita klonov.
Aj keď sa predpokladá, že populácia klonov je populácia geneticky stopercentne identických kópií, nie je to úplne pravda. Určitá genetická variabilita môže vzniknúť vďaka mutáciám (genetickým zmenám na úrovni DNA), za obvyklých okolností je však minimálna a bezvýznamná. Mení sa to v prípade, keď základom pre klon sa stáva jedna alebo len zopár buniek (výsledkom je väčšia miera variability). Dôležitým faktorom je tiež miera pôsobenia mutagénov a podmienky klonovania. Všeobecne je možné povedať, že kombináciou silne umelého klonovania niekoľkých jednotlivých buniek a použitia mutagénov, je aj pri teoreticky homogénnej populácii klonov možné dosiahnuť určitej už významnej variability.
Využitie.
Klonovanie hrá dnes dôležitú úlohu hlavne v poľnohospodárstve a biotechnologických odboroch. 
Celkove sa dá povedať, že klonovanie vyšších rastlín je jednoduchšie a rozšírenejšie, ako klonovanie živočíchov. Pôvodne sa využívalo vo forme vegetatívneho rozmnožovania rastlín. Novovytvorené génové manipulácie majú dve základné použitia: 
Zneužiteľnosť a etické otázky.
I keď génové manipulácie a klonovanie organizmov poskytujú množstvo nových pozitívnych alternatív využitia, táto problematika je spätá i s mnohými nevyriešenými etickými otázkami a možnosťami zneužitia.